《和陈图南州学石柱清名之作三首 其三》
宋代·吕陶

匠氏磨砻用力勤，先生序引亦清新。尺书已报泥金帖，丹字仍清衣锦人。

桂籍共誇亨有路，泮林无倦诵于春。东川素与西川敌，又见荣名上翠珉。

作者简介：（1027—1103）成都人，字元钧，号净德。仁宗皇祐间进士。神宗熙宁三年举制科，对策枚数王安石新法之过，出通判蜀州。哲宗元祐初，擢殿中侍御史，首上邪正之辨，劾新党蔡确、韩缜、张璪、章惇等。累迁中书舍人，进给事中。哲宗亲政，知陈州。坐元祐党夺职，责衡州居住。徽宗立，复集贤殿修撰、知梓州，致仕。有《净德集》。